|  |
| --- |
| ΑΝΑΦΟΡΙΚΗ ΕΛΞΗ |

**1.** Είναι το φαινόμενο στο οποίο μια αναφορική αντωνυμία εμφανίζεται σε πτώση **γενική** ή **δοτική**, ενώ έπρεπε να βρίσκεται σε πτώση **αιτιατική**.

**2.** Αντιλαμβανόμαστε ότι έχουμε αναφορική έλξη από το ότι το **ρήμα** της δευτερεύουσας αναφορικής πρότασης **δέχεται αντικείμενο σε** **αιτιατική**, όμως η αναφορική αντωνυμία βρίσκεται σε πτώση γενική ή δοτική και συνεπώς πρέπει να την **τρέψουμε** σε **αιτιατική.**

**3.** Στην περίπτωση αυτή η αναφορική αντωνυμία έλκεται από κάποιο **ουσιαστικό** ή τύπο της δεικτικής αντωνυμίας **οὗτος** που προηγείται και βρίσκεται σε **πτώση γενική** ή **δοτική**.

**4.** Όταν η λέξη που έλκει την αναφορική αντωνυμία, είναι τύπος της δεικτικής αντωνυμίας **οὗτος** συνήθως **παραλείπεται** και οφείλουμε να **εννοήσουμε** τον τύπο, προκειμένου να συντάξουμε. Δίνουμε στη δεικτική αντωνυμία τα στοιχεία της αναφορικής, δηλαδή, πτώση, γένος, αριθμό, πρόθεση (αν υπάρχει).

π.χ.Ἦγε στράτευμα ἐκ τῶν πόλεων ὧν ἔπεισε.

 Ἐμμενοῦμεν ταῖς δίκαις, αἷς ἄν ἡ πόλις δικάζῃ.

 Χρησμῳδοί οὐδέν ἲσασιν, ὧν λέγουσιν.

 Ἀμελήσω ὧν με δεῖ πράττειν.

 Μίνως παλαίτατος, ὧν ἀκοῇ ἲσμεν ναυτικόν ἐκτήσατο.

 Λέξω περί ὧν σκοπεῖτε.

|  |
| --- |
| ΑΝΤΙΣΤΡΟΦΗ ΕΛΞΗ |

Είναι το φαινόμενο στο οποίο ο όρος αναφοράς παίρνει την πτώση της αναφορικής αντωνυμίας που ακολουθεί.

π.χ. Θῆκαι ὅσαι ἦσαν τῶν Ἀθηναίων, πάσας ἀνεῖλον οὗτοι.

 Τήν οὐσίαν, ἣν κατέλιπε τῷ υἱεῖ, ἀξία ἐστί δέκα ταλάντων.